ബ്ലാഞ്ചാര്ഡ്സ്ടൗണില് തിരുനാളും ഇടവകദിനവും ആഘോഷിച്ചു ഡബ്ലിന് : ഡബ്ലിന്സീറോ മലബാര് സഭയുടെ ബ്ലാഞ്ചാര്ഡ്സ്ടൗണ് കുര്ബാന സെന്ററില് ഇടവക മധ്യസ്ഥയായ പരിശുദ്ധ ജപമാല റാണിയുടെ തിരുനാളും ഇടവക ദിനവും സമുചിതമായി ആഘോഷിച്ചു. ഒക്ടോബര് 31 ഞായറാഴ്ച് രാവിലെ 8ന് ഹണ്സ്ടൗണ് തിരുഹൃദയ ദേവാലയത്തില് നടന്ന ആഘോഷമായ തിരുനാള് കുര്ബാനയ്ക്ക് യൂറോപ്പിനായുള്ള സീറോ മലബാര് അപ്പസ്തോലിക് വിസിറ്റേറ്റര് ബിഷപ്പ് മാര് സ്റ്റീഫന് ചിറപ്പണത്ത് മുഖ്യകാര്മികനായിരുന്നു. സീറോ മലബാര് സഭയുടെ അയര്ലന്ഡ് നാഷണല് കോര്ഡിനേറ്റര് റവ. ഡോ. ക്ലമന്റ് പാടത്തിപറന്പില്, ഫാ. സെബാസ്റ്റ്യന് നെല്ലെംകുഴി ഒസിഡി എന്നിവര് സഹകാര്മ്മികരായിരുന്നു. പ്രസുദേന്തി വാഴ്ച്, ലദീഞ്ഞ്, നേര്ച്ച, സ്നേഹവിരുന്ന് എന്നിവയും കുരിശും മുത്തുക്കുടകളും കൊടിതോരണങ്ങളുമായി ജപമാല രാജ്ഞിയുടെ തിരുസ്വരൂപം വഹിച്ചുകൊണ്ടുള്ള പ്രദക്ഷിണവും നടന്നു. ജപമാലരാജ്ഞിയുടെ പുതിയ തിരുസ്വരൂപം മുന് വികാരി ഫാ. ജോസ് ഭരണികുളങ്ങര വെഞ്ചരിച്ചു. വികാരി ഫാ. റോയ് വട്ടക്കാട്ടിന്റെ നേതൃത്വത്തില് ബ്ലാഞ്ചാര്ഡ്സ്ടൗണ് കുര്ബാന സെന്റര് കമ്മറ്റി തിരുനാള് ആഘോഷങ്ങള്ക്ക് നേതൃത്വം നല്കി.ജെയ്സണ് കിഴക്കയില്